

**UŽDAROJI AKCINĖ BENDROVĖ**

**„JONIŠKIO VANDENYS“**

Bariūnų g. 1, Satkūnų k. LT-84101, Joniškio r. Įm. reg. Nr. UAB 95-1, įreg. 1991-10-23. Tel. 8426 61196;

8 426 68931. [El.p. joniskio.vandenys@joniskis.lt](mailto:El.p.joniskio.vandenys@joniskis.lt) Atsisk. sąsk. LT35 7044 0600 0227 5379

AB „SEB“ bankas. Banko kodas 70440. Bendrovės kodas 157531950; PVM kodas LT575319515. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Joniškio rajono savivaldybės administracijai 2021-09- Nr. (1.5) S-

**IŠVADA**

**DĖL KORUPCIJOS PASIREIŠKIMO TIKIMYBĖS UAB „JONIŠKIO VANDENYS“**

Vadovaujantis Lietuvos Respublikos korupcijos prevencijos įstatymu, Korupcijos rizikos analizės atlikimo tvarkos aprašo, patvirtinto 2002 m. spalio 8 d. Lietuvos Respublikos Vyriausybės nutarimu Nr. 1601, 7 punktu, Valstybės ar savivaldybės įstaigų veiklos sričių, kuriose egzistuoja didelė korupcijos pasireiškimo tikimybė, nustatymo rekomendacijomis, patvirtintomis Lietuvos Respublikos specialiųjų tyrimų tarnybos direktoriaus 2011 m. gegužės 13 d. įsakymu Nr. 2-170, buvo nagrinėtos veiklos sritys, kuriose galima korupcijos pasireiškimo tikimybė :

1. Viešųjų ir privačių interesų derinimas;

2. Vykdomi viešieji pirkimai.

Korupcijos pasireiškimo tikimybės nustatymą atliko UAB „Joniškio vandenys“ ekologė Lina Vikrauskaitė, bendrovės direktoriaus įsakymu paskirta už Korupcijos prevenciją bendrovėje.

Analizuojamas laikotarpis: nuo 2020 m. III ketv. pradžios iki 2021 m. II ketv. pabaigos.

Šios veiklos vertinamos Valstybės ar savivaldybės įstaigų veiklos sričių, kuriose egzistuoja didelė korupcijos pasireiškimo tikimybė, nustatymo klausimynu, patvirtintu Lietuvos Respublikos specialiųjų tyrimų tarnybos direktoriaus 2011 m. gegužės 13 d. įsakymu Nr. 2-1702, kurio pagalba nustatyta, kad UAB „Joniškio vandenys“ viešųjų ir privačių interesų derinimo bei viešųjų pirkimų sritys priskiriamos prie sričių, kuriose formaliai egzistuojama didelė korupcijos pasireiškimo tikimybė. Tam, kad įvertinti koks yra realus korupcijos rizikos laipsnis įmonės veiklos srityse, buvo išanalizuoti bendrovės lokaliniai teisės aktai, sprendimai, įvertinta kaip yra laikomasi įstatymų.

**1. Viešųjų ir privačių interesų derinimas**

**Lietuvos Respublikos korupcijos prevencijos įstatymo 6 straipsnio 3 dalies 1 punktas „Padaryta korupcinio pobūdžio nusikalstama veikla“**

Per analizuojamą laikotarpį UAB „Joniškio vandenys“ veikloje neužfiksuota korupcinio pobūdžio nusikalstamų veikų atvejų.

**Lietuvos Respublikos korupcijos prevencijos įstatymo 6 straipsnio 3 dalies 2 punktas „Pagrindinės funkcijos yra kontrolės ar priežiūros vykdymas“**

Kontrolę viešųjų ir privačių interesų derinime siekiama užtikrinti įgyvendinant šias priemones:

|  |  |  |
| --- | --- | --- |
| Eil. Nr. | Kontrolės priemonė | Įgyvendinimas |
| 1. | Parengti vidaus dokumentai kaip elgtis esant darbuotojų viešųjų ir privačių interesų konfliktui. | 2020 m. sausio 3 d. UAB „Joniškio vandenys“ direktoriaus įsakymu Nr. V-1 patvirtintas „Viešųjų ir privačių interesų derinimo įstatymo nuostatų vykdymo ir kontrolės UAB „Joniškio vandenys“ aprašas“. |
| 2. | Paskirtas asmuo deklaracijų priėmimui, saugojimui ir kontrolei. | 2020 m. sausio 3 d. UAB „Joniškio vandenys“ direktoriaus įsakymu Nr. V-1 paskirtas asmuo atsakingas už privačių interesų deklaracijų priėmimą, saugojimą ir kontrolę. |
| 3. | Asmenys, kurie įstatymo nustatyta tvarka, turi deklaruoti privačius interesus. | Visi asmenys, kurie įstatymo nustatyta tvarka privalo deklaruoti privačius interesus yra deklaravę PINREG sistemoje. |

**Lietuvos Respublikos korupcijos prevencijos įstatymo 6 straipsnio 3 dalies 3 punktas „Atskirų darbuotojų funkcijos, uždaviniai, darbo ir sprendimų priėmimo tvarka bei atsakomybė nėra išsamiai reglamentuoti“**

Viešųjų ir privačių interesų derinimas UAB „Joniškio vandenys“ vyksta vadovaujantis šią sritį reglamentuojančiais teisės aktais, bei įmonės direktoriaus įsakymu patvirtintu viešųjų ir privačių interesų derinimo vykdymo ir kontrolės aprašu (2020 m. sausio 3 d. direktoriaus įsakymas Nr. V-1), darbuotojų etikos kodeksu (2019 m. vasario 22 d. direktoriaus įsakymas Nr. V-8).

Yra paskirtas asmuo privačių interesų deklaracijų priėmimui, saugojimui ir kontrolei (2020 m. sausio 3 d. direktoriaus įsakymas Nr. V-1). 2019 m. gruodžio 20 d. direktoriaus įsakymu Nr. V-99 patvirtintos pareigos, kurias einantys asmenys turi deklaruoti privačius interesus. Šie asmenys yra deklaravę privačius interesu PINREG sistemoje. Deklaravus privačius interesu PINREG sistemoje papierinis deklaracijos variantas nėra saugomas.

Per ataskaitinį laikotarpį nebuvo užfiksuota nusišalinimo, taip pat nebuvo ir vadovo motyvuoto rašytinio sprendimo nepriimti pareikšto nusišalinimo. Ataskaitinio laikotarpio metu nebuvo bendrovės direktoriaus rekomendacijos raštu/ žodžiu nusišalinti nuo rengiant, svarstant ar priimant sprendimą.

Taip pat nebuvo sulaukta pranešimų dėl galimai viešų ir privačių interesų pažeidimų per bendrovės vidinį informacijos apie pažeidimus teikimo kanalą, kurio administravimo tvarkos aprašas buvo patvirtintas 2019 m. lapkričio 18 d. direktoriaus įsakymu Nr. V-88.

**Lietuvos Respublikos korupcijos prevencijos įstatymo 6 straipsnio 3 dalies 4 punktas „Veikla yra susijusi su leidimų, nuolaidų, lengvatų ir kitokių papildomų teisių suteikimu ar apribojimu“**

UAB „Joniškio vandenys“ viešųjų ir privačių interesų sritis nėra susijusi su leidimų, lengvatų ir kitokių papildomų teisės aktų suteikimu ar apribojimu.

**Lietuvos Respublikos korupcijos prevencijos įstatymo 6 straipsnio 3 dalies 5 punktas „Daugiausia priima sprendimus, kuriems nereikia kitos valstybės ar savivaldybės įstaigos patvirtinimo“**

UAB „Joniškio vandenys“ savarankiškai priima sprendimus viešųjų ir privačių interesų srityje.

**Lietuvos Respublikos korupcijos prevencijos įstatymo 6 straipsnio 3 dalies 6 punktas „Naudojama valstybės ar tarnybos paslaptį sudaranti informacija“**

UAB „Joniškio vandenys“ veikloje nėra naudojama valstybės ar tarnybos paslaptį sudaranti informacija.

**Lietuvos Respublikos korupcijos prevencijos įstatymo 6 straipsnio 3 dalies 7 punktas „Anksčiau atlikus korupcijos rizikos analizę, buvo nustatyta veiklos trūkumų“**

Lietuvos Respublikos specialiųjų tyrimų tarnyba nėra atlikusi korupcijos pasireiškimo tikimybės nustatymo UAB „Joniškio vandenys“ veikloje.

**Rekomenduojama:**

1. Rengti mokymus viešųjų ir privačių interesų derinimo tema.
2. Siekiant išvengti viešųjų ir privačių interesų konflikto nuolat informuoti darbuotojus, kad reikia vengti situacijų, kurios gali sukelti interesų konfliktą, o kilus tokiai situacijai, nusišalinti įstatymų nustatyta tvarka.

**Išvada**

Išanalizavus UAB „Joniškio vandenys“ viešųjų ir privačių interesų derinimo sritį, darytina išvada, kad UAB „Joniškio vandenys“ viešųjų ir privačių interesų derinimo srityje egzistuoja korupcijos pasireiškimo tikimybė, tačiau ji yra minimali ir yra valdoma laikantis įstatymo, bendrovės vidaus tvarkų nuostatų.

**2. Vykdomi viešieji pirkimai**

**Lietuvos Respublikos korupcijos prevencijos įstatymo 6 straipsnio 3 dalies 1 punktas Padaryta korupcinio pobūdžio nusikalstama veikla**

Per analizuojamą laikotarpį UAB „Joniškio vandenys“ veikloje neužfiksuota korupcinio pobūdžio nusikalstamų veikų atvejų.

**Lietuvos Respublikos korupcijos prevencijos įstatymo 6 straipsnio 3 dalies 2 punktas „Pagrindinės funkcijos yra kontrolės ar priežiūros vykdymas“**

Kontrolę viešųjų pirkimų srityje siekiama užtikrinti įgyvendinant šias priemones:

|  |  |  |
| --- | --- | --- |
| Eil. Nr. | Kontrolės priemonė | Įgyvendinimas |
| 1. | Yra sudaryta pastovi viešųjų pirkimų komisija | 2020 m. vasario 12 d. UAB „Joniškio vandenys“ direktoriaus įsakymu Nr. V- 7 paskirta pastovi viešųjų pirkimų komisija |
| 2. | Pateiktos Komisijos pirmininko ir komisijos narių viešųjų ir privačių interesų derinimo deklaracijos | Taip. Komisijos pirmininkas ir jos nariai yra pateikę privačių interesų derinimo deklaracijas |
| 3. | Komisijos narių informavimas apie pareigą nusišalinti, esant galimam interesų konfliktui | Taip. Viešųjų pirkimų komisijos nariai yra nuolat informuojami apie pareigą nusišalinti, esant galimam interesų konfliktui. |
| 4. | Asmenys dalyvaujantys viešuosiuose pirkimuose yra pasirašė Konfidencialumo pasižadėjimą ir Nešališkumo deklaraciją | Taip. Asmenys dalyvaujantys viešuosiuose pirkimuose yra pasirašę Konfidencialumo pasižadėjimą ir Nešališkumo deklaraciją. |

**Lietuvos Respublikos korupcijos prevencijos įstatymo 6 straipsnio 3 dalies 3 punktas „Atskirų darbuotojų funkcijos, uždaviniai, darbo ir sprendimų priėmimo tvarka bei atsakomybė nėra išsamiai reglamentuoti“**

Lietuvos Respublikos viešųjų pirkimų įstatyme ir 2017 m. liepos 25 d. UAB „Joniškio vandenys“ direktoriaus įsakymu Nr. V-29 patvirtintame mažos vertės pirkimų tvarkos apraše yra reglamantuoti viešuosuose pirkimuose dalyvaujančių asmenų pareigos ir funkcijos. 2020 m. vasario 12 d. UAB „Joniškio vandenys“ direktoriaus įsakymu Nr. V-7 yra paskirta viešojo pirkimo komisija ir viešųjų pirkimų organizatoriai. 2020 m. sausio 3 d. direktoriaus įsakymu Nr. V-1 paskirtas asmuo privačių interesų deklaracijų priėmimui, saugojimui ir kontrolei. Viešojo pirkimo komisija ir viešųjų pirkimų organizatoriai prieš pradėdami vykdyti jiems priskirtas užduotis pasirašė nešališkumo deklaraciją, konfidencialumo pasižadėjimą, užpildė privačių interesų deklaraciją. Šios deklaracijos yra saugomos darbuotojų bylose, išskyrus interesų deklaraciją, kuri yra pateikta per PINREG sistemą ir yra viešai prieinama.

Buvo sudarytas einamųjų metų viešųjų pirkimų planas (prireikus buvo koreguojamas), kuris buvo teikiamas direktoriui patvirtinti ir buvo paskelbtas CVP IS sitemoje ir bendrovės internetiniame puslapyje. Bendrovės viešųjų pirkimų organizatoriai arba viešojo pirkimo komisija prekes, paslaugas ar darbus pirko remiantis viešųjų pirkimų planu arba esant būtinam poreikiui. Mažos vertės pirkimai buvo vykdomi per elektroninę viešųjų pirkimų sistemą arba užklausos būdu.

2020 m. rugpjūčio 27 d. Joniškio rajono savivladybės tarybos sprendimu Nr. T-168 buvo patvirtintas UAB „Joniškio vandenys“ 2020-2022 m. veiklos planas, kuriame numatytos investicijos ir kuriuo reminatis bendrovė taip pat atlieka viešuosius pirkimus.

Sudarytų sutarčių įgyvendinimo kontrolę 2017 m. lapkričio 20 d. direktoriaus įsakymu Nr. V-49 atlieka viešųjų pirkimų organizatoriai. Atliekamų viešųjų pirkimų kontrolę atlieka viešųjų pirkimų komisijos pirmininkas.

2019 m. vasario 22 d. direktoriaus įsakymu Nr. V-8 patvirtintas darbuotojų etikos kodeksas, su kuriuo raštiškai supažindyti visi bendrovės darbuotojai.

**Lietuvos Respublikos korupcijos prevencijos įstatymo 6 straipsnio 3 dalies 4 punktas „Veikla yra susijusi su leidimų, nuolaidų, lengvatų ir kitokių papildomų teisių suteikimu ar apribojimu“**

UAB „Joniškio vandenys“ veikla nėra susijusi su leidimų, lengvatų ir kitokių papildomų teisės aktų suteikimu ar apribojimu.

**Lietuvos Respublikos korupcijos prevencijos įstatymo 6 straipsnio 3 dalies 5 punktas „Daugiausia priima sprendimus, kuriems nereikia kitos valstybės ar savivaldybės įstaigos patvirtinimo“**

UAB „Joniškio vandenys“ savarankiškai priima sprendimus susijusius su bendrovės viešaisiais pirkimais, kuriuos teisės aktais nėra nustatyta prievolė derinti su kitomis valstybės ar savivaldybės įstaigomis.

**Lietuvos Respublikos korupcijos prevencijos įstatymo 6 straipsnio 3 dalies 6 punktas „Naudojama valstybės ar tarnybos paslaptį sudaranti informacija“**

UAB „Joniškio vandenys“ veikloje nėra naudojama valstybės ar tarnybos paslaptį sudaranti informacija.

**Lietuvos Respublikos korupcijos prevencijos įstatymo 6 straipsnio 3 dalies 7 punktas „Anksčiau atlikus korupcijos rizikos analizę, buvo nustatyta veiklos trūkumų“**

Lietuvos Respublikos specialiųjų tyrimų tarnyba nėra atlikusi korupcijos pasireiškimo tikimybės nustatymo UAB „Joniškio vandenys“ veikloje.

**Rekomenduojama:**

1. Parengti tiekėjų pretenzijų nagrinėjimo tvarkos aprašą;
2. Paskirti nešališką asmenį tiekėjų pretenzijoms nagrinėti;
3. Siekiant, kad viešųjų pirkimų procedūrose dalyvaujantys darbuotojai geriau suprastų pirkimo procedūrų vykdymo tvarką, rengti mokymus viešųjų pirkimų tema;
4. Viešuosius pirkimus atlikti vadovaujantis einamųjų metų planuojamų vykdyti prekių, paslaugų ir darbų pirkimo planu.

**Išvada**

Atlikus korupcijos pasireiškimo tikimybės nustatymą UAB „Joniškio vandenys“ viešųjų pirkimų srityje darytina išvada, kad bendrovėje egzistuoja korupcijos rizikos veiksniai, tačiau korupcijos pasireiškimo atvejų galima išvengti laikantis įstatymų, vidaus tvarkos procedūrų ir atsižvelgiant į korupcijos pasireiškimo tikimybės nustaymo metu pateiktas rekomendacijas.

Direktorius Raimundas Tiškevičius